open-index/open-wikipedia-markdown huggingface dataset:
நானோ கத்தி

உயிரிய செல்களைப் (biological cells) பிரிக்கவும், வெட்டவும் கார்பன் நானோ குழாயால் உருவாக்கப்பட்ட கருவியே **நானோ கத்தி** (**nano knife**)ஆகும்.
ஒரு பாலாடைக்கட்டியை வெட்டும் கத்தியைப் போன்றே செயல்படுகிறது. இரு தங்குதன் ஊசிகளுக்கிடையே ஒரு கார்பன் நானோ குழாய் இணைக்கப்பட்டுள்ளது. இவை உயிரிய செல்களைச் சிறிய கூறுகளாக வெட்ட உதவுகிறது. இலத்திரன் நுண்ணோக்கியின் மூலம் இவற்றின் செயல்பாட்டை காண இயலும் கெலராடோ பல்கலைக் கழகம் போன்ற பல பல்கலைக் கழகங்கள் இதற்கான ஆய்வில் ஈடுபட்டுள்ளன.

உயிரிய செல்களின் (3D) முப்பரிமான படங்களை எடுக்க நானோ கத்தி பயன்படுகிறது. 300 நானோ மீட்டர் தடிமனான திசுக்களை இலத்திரன் திசு அடுக்கு சிறப்புக் கதிர் வீச்சு வரைவி (Electron tomography) படம் எடுக்க முடிகிறது. 
மின்னூட்டம் பெறக்கூடியப் பல்பகுதி மாதிரி (polymeric specimen) மட்டுமே இப்போது அலகிடு எதிர்மின்னி நுண்ணோக்கியின் மூலம் காண இயலுகிறது.

## மேற்கோள்கள்

பகுப்பு:நானோதொழினுட்பம்
பகுப்பு:உயிரித் தொழில்நுட்பம்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகத் கி கோதி - மன்னார்குடி வாராந்திர விரைவுவண்டி

**பகத் கி கோதி - மன்னார்குடி வாராந்திர விரைவு வண்டி** (*Bhagat Ki Kothi–Mannargudi Weekly Express*) இந்தியாவின் இராசத்தான் மாநிலத்திலுள்ள பகத் கி கோதி இரயில் நிலையத்தையும்  தமிழ்நாடு மாநிலத்திலுள்ள மன்னார்குடியையும் இணைக்கும் ஒரு விரைவு இரயில் ஆகும். வாரமொருமுறை 16863 மற்றும் 16864 ஆகிய தொடர்வண்டி எண்களில் இவ்விரைவு இரயில் இயக்கப்படுகிறது. தற்போது அதிவிரைவு வண்டியாக மேம்படுத்தப்பட்டுள்ளது.

## சேவை
பகத் கி கோத்தி-மன்னார்குடி வாராந்திர விரைவு வண்டிகள் சராசரியாக மணிக்கு 57 கிலோமீட்டர் வேகத்தில் செல்கின்றன. இவை மொத்தமாக 2859 கி.மீ. வேகத்தை 48.30 மணி நேரத்தில் கடக்கின்றன. இந்த இரயில் தெற்கு இரயில்வே மண்டலத்தால் இயக்கப்பட்டு திருச்சிராப்பள்ளி சந்திப்பில் பராமரிக்கப்பட்டு வருகிறது. மன்னார்குடியை அடைந்ததும் காலி பெட்டிகள்  திருச்சிராப்பள்ளிக்கு கொண்டு செல்லப்படுகின்றன. பராமரிப்பு பயணத்தின் போது இதே போல எதிர்பாதையில்  நீடாமங்கலம் சந்திப்பில் இப்பணி நடைபெறுகிறது.

## வழித்தடம் மற்றும் நிறுத்தங்கள்
விரைவுவண்டியின் முக்கிய நிறுத்தங்கள்:
* பகத் கி கோதி
* சோத்பூர் சந்திப்பு
* மெர்டா சாலை சந்திப்பு
* செய்ப்பூர் சந்திப்பு
* சவாய் மாதோபூர் சந்திப்பு
* கோட்டா சந்திப்பு
* நாகடா சந்திப்பு
* உச்சைன் சந்திப்பு
* போபால் சந்திப்பு
* இட்டார்சி சந்திப்பு
* நாக்பூர் சந்திப்பு
* பால்கர்சா சந்திப்பு
* பெடபள்ளி சந்தி
* வாரங்கல்
* விசயவாடா சந்திப்பு
* குதூர் சந்திப்பு
* சென்னை எழும்பூர்
* விழுப்புரம் சந்திப்பு
* சிதம்பரம்
* மன்னார்குடி

## இழுவை
பாதை இன்னும் முழுமையாக மின்மயமாக்கப்படாததால், பகத் கி கோத்தி டீசல் அடிப்படையிலான இயந்திரம் மூலம் பகத் கி கோத்தியிலிருந்து சவாய் மாதோபூர் வரை இழுத்துச் செல்லப்படுகிறது. பின்னர் இது மன்னார்குடி வரை இடார்சி மின் இயந்திரத்துடன் இணைக்கப்படுகிறது.

## இணைப்புப் பெட்டிகள்
மொத்தம் 18 தொடரிணைப்புப் பெட்டிகள் இரயிலில்  உள்ளன. அவை:
* 1 குளிர் இரண்டாம் அடுக்கு
* 3 குளிர் மூன்று அடுக்கு
* 6 படுக்கைகள் 
* 6 பொது
* 2 இரண்டாம் வகுப்பு சரக்கு / சிப்பம் ஊர்தி

## திசை
இந்த இருப்பூர்தி அதன் திசையை நான்கு முறை மாற்றியமைத்துக் கொள்கிறது. அவை:
* சவாய் மாதோபூர் சந்திப்பு
* நாகடா சந்திப்பு
*நீடாமங்கலம் சந்திப்பு தொடருந்து நிலையம்

## மேற்கோள்

## புற இணைப்புகள்
* 6863 / பகத் கி கோதி - மன்னார்டு வாராந்திர  விரைவுவண்டி
* 16864 / மன்னார்குடி - பகத் கி கோதி வாராந்திர விரைவுவண்டி

பகுப்பு:இந்திய விரைவுவண்டிகள்
பகுப்பு:துப்புரவு முடிந்த திருவாரூர் மாவட்ட ஆசிரியர்கள் தொடங்கிய கட்டுரைகள்
தந்தை மகளுக்கு எழுதிய கடிதங்கள் (நூல்)

**தந்தை மகளுக்கு எழுதிய கடிதங்கள்** (*Letters from a Father to His Daughter*) என்பது, சவகர்லால் நேரு தன் மகள் (10 வயது) இந்திரா பிரியதர்சினிக்கு இயற்கை வரலாறு மற்றும் உலக நாகரிகங்களின் தோற்றம் பற்றிய விவரங்களை விளக்கி எழுதிய 30 கடிதங்களின் தொகுப்பு நூலாகும்.

இக்கடிதங்களை எழுதும்போது நேரு அகமதாபாத்திலும் இந்திரா முசௌரியிலும் இருந்தனர். இக்கடிதங்கள் ஆங்கிலத்தில் எழுதப்பட்டிருந்தன. பின்னர் அவை புகழ்பெற்ற நாவலாசிரியர் முன்சி பிரேம்சந்த் என்பவரால் இந்தியில் மொழிபெயர்க்கப்பட்டன. அவை இந்தியில் *பிட்டா கீ பத்ரா புத்ரி கீ நாம்* என்ற பெயரில் புத்தகமாகத் தொகுக்கப்பட்டது.

## மேற்கோள்கள்

பகுப்பு:1929 நூல்கள்
பகுப்பு:ஆங்கில நூல்கள்
பகுப்பு:ஜவகர்லால் நேரு
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
இரண்டு இலை உள்ள மரம்

***வெல்விட்சியா*** **'(Welwitschia)**'  எனும்  ஒற்றைத் தாவர இனமுள்ள பேரினம் ஆகும். இந்த பூக்கும் தாவரப் பேரினத்தின் ஒரேயொரு இனமான ***வெல்விட்சியா மிராபிலிசு*** **'(Welwitschia mirabilis)**'  நமீபியாவிலும் அங்கோலவிலும் அமையும் நமீபு பாலநில அச்சுறுத்தல் இனமாகும்.நீட்டோபைட்ட பிரிவு,  வெவிட்சியாசியேல்சு வரிசையில் வெவிட்சியாசியே மட்டுமே  உயிர்வாழும் பேரினமாகும், நீட்டோபைட்டா பிரிவில் உயிர்வாழும் மூன்று பேரினங்களாக, *வெல்விட்சியா*,  *நீட்டம்*, * எபெடிரா* ஆகியன அமைகின்றன.  இது பொதுவாக "உயிர்வாழும்  தொல்லுயிர் எச்சம்" என வழங்குகிறது.
### வகைப்பாடு

தாவரவியல் பெயர்		:	வெல்விட்சியா மிராபிலிஸ் (Welwitschia mirabilis)

குடும்பம்			        :	நீட்டேசியீ (Gnetaceae)

### மற்ற பெயர்கள்

தும்போ மரம்(Tree Tumbo)

### மரத்தின் அமைவு

			
இது மிகச் சிறிய மரம் ஆகும். இது தரையிலிருந்து சிறிது மட்டுமே மேல் நோக்கி வளர்ந்துவரும் மரமாகும் . பார்ப்பதற்கு மிகவும் விந்தைமிகும் தோற்றம் கொண்டுள்ளது. தண்டுப்பகுதி சில சமயங்களில் 14 அடி சுற்றளவு கொண்டிருக்கும். இவற்றிலிருந்து இரண்டு இலைகள் மட்டுமே வளர்ந்து உள்ளன. இவ்விலைகள் 20 அடி (6.5மீ) நீளத்திற்கும், 20 செ.மீ அகலத்திற்கும் இருக்கும். இவை தரையை ஒட்டியே கிடக்கும். இவ்விலைகள் சதைப்பற்றுடனும், தோல் வார் போன்று தடிப்பாகவும் இருக்கும். இலையின் நுனி இரண்டாக பிளவுபட்டு இருக்கும். மரத்தின் நடுவிலிருந்து பெண் கூம்பு மலர்கள் 5 செ.மீ. நீளத்திற்கு பச்சை நிறத்துடனும், ஆண் கூம்பு மலர்கள் 3 செ.மீ. நீளத்திற்கு பழுப்பு நிறத்துடனும் இருக்கும். இதன் வேர் 200 அடிகள் வரை நீண்டுக் காணப்படுகிறது.

### பரவல் பகுதிகள்

இம்மரம் தென் ஆப்பிரிக்காவின் மேற்குப் பாலைவனப்பகுதியில் மட்டுமே காணப்படுகிறது. இவற்றின் இலைகளில் பனித்துளி இரவில் தனித்து காணப்படுகிறது. இவற்றின் இலைகளில் பனித்துளி இரவு நேரங்களில் படிவதால் சில உயிரினங்கள் இங்கு குடியேறுகின்றன.

## சிறப்புகள்
இம்மரத்தில் இரண்டு இலைகள் மட்டுமே உள்ளது. தன்னுடைய ஆயுள் காலம் முழுவதும் இரண்டு இலைகள் மட்டுமே கொண்டுள்ளது. இவ்விலைகள் 5-8 செ.மீ. மட்டுமே ஒராண்டில் வளர்கின்றன. இம்மரம் 100 ஆண்டுகளுக்கு மேல் உயிர் வாழ்கிறது. இத்தாவரம் இருக்கும் இடங்களில்  ஆண்டுக்கு,ஏறத்தாழ ஓர் அங்குலத்திற்கும் குறைவான மழையேப் பொழிகிறது.

## மேற்கோள்
| 1 || சிறியதும் - பெரியதும்  || அறிவியல் வெளியீடு  || ஜூன் 2001

பகுப்பு:வியத்தகுத் தாவரங்கள்
பகுப்பு:மரங்கள்
பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
பகுப்பு:தகவற்பெட்டி மேம்பாடு தேவைப்படும் தாவரவியல் கட்டுரைகள்
பாமணி விரைவுவண்டி

**பாமணி விரைவு இரயில்** *(Pamani Express)* ஆந்திரப் பிரதேச மாநிலத்தின் திருப்பதி நகரையும் தமிழ்நாட்டிலுள்ள மன்னார்குடி நகரத்தையும் இணைக்கின்ற இந்திய இரயில்வேயின் ஒரு விரைவு இரயிலாகும் 

## பெட்டி வகைகள்

இரயிலில் நிலையான 16 பெட்டிகள் கலந்திருக்கும். மணிக்கு 110 கிலோமீட்டர் வேகத்தில் செல்லும்.

* 7 இரண்டாம் வகுப்பு (டி எனப் பெயரிடப்பட்டது) 
* 1 குளிரூட்டப்பட்ட நாற்காலி இருக்கை (சி1 எனப் பெயரிடப்பட்டது)
* 2 இரண்டாம் வகுப்பு சரக்கு வாகனம்
* 5 பொது 
* 2 பொது + மாற்றுத்திறனாளி + தடை  

## அட்டவணை
பாமனி விரைவு இரயிலின் கால அட்டவணை 

## வழித்தடம்

இந்த விரைவு இரயிலின் வழித்தடத்தில் உள்ள முக்கிய நிறுத்தங்கள் வருமாறு.
* பாகலா சந்திப்பு
* சித்தூர் சந்திப்பு
* காட்பாடி சந்திப்பு
* விழுப்புரம் சந்திப்பு
* கடலூர் துறைமுகம் சந்திப்பு
* திருவாரூர் சந்திப்பு
## மேற்கோள்கள்

பகுப்பு:தென்னக இரயில்வே தொடர்வண்டிகள்
பூயா ரைய்மொண்டி

**பூயா ரைய்மொண்டி**(*Puya raimondii*) அல்லது **ரைமொண்டி கோவ்** (*Raimondi Cove*) அல்லது **ஆண்டிஸ் ராணி** (*Queen of the Andes*) (ஆங்கிலம்), *டைட்டாங்கா* மற்றும் *இலகுவாஷ்*  எனவும் அறியப்படும் இது ஒரு பாலைவனச் செடியாகும். இது பொலிவியா மற்றும் பெருவின் உயரமான அந்தீசு மலைத்தொடர் பகுதிகளுக்கு சொந்தமானது. இது ஒரு ஊனுண்ணித் தாவரமாக ஒரு காலத்தில் அனுமானிக்கப்பட்டது. இவற்றில் 44 இனச் செடிகள் உள்ளன.

ஒற்றை விதையிலைத் தாவரத்தில் மிகப்பெரியதாக வளரும் செடியான இச்செடி 40 அடி உயரம் வளரக்கூடியது. இலைகள் வட்ட வடிவில் ரோஜாப்பூ போல் அமைந்திருக்கும். இச்செடி 150 ஆண்டுகள் ஆன பிறகே பூக்கிறது. இதனுடைய மலர் கொத்து 34 அடி நீளத்திற்கு வளருகிறது. இதில் 8000-க்கும் மேற்பட்ட வெள்ளை பூக்கள் மலர்கின்றன. பூ முடிந்து விதை வந்தவுடன் இச்செடி இறந்துவிடுகிறது. மலர் கொத்தில் மிகப்பெரியது இதுவே ஆகும். மேலும் உலகில் மிக மெதுவாக பூக்கும் தாவரமும் இதுவே ஆகும்.

## காணப்படும் பகுதிகள்
இச்செடி தென் ஆப்பிரிக்காவிலும், தென் அமெரிக்காவிலும் மற்றும் பெரு நாட்டில் வளர்கிறது. 

## ஒளிப்படங்கள்

File:Puya raimondii 7.jpg|Leaves
File:PuyaRaimondi1.JPG|தாவரம்
File:Chukiqayara, Vacas 06.JPG|மஞ்சரி
File:Puya raimondiii en quebrada Carpa.jpg|மஞ்சரி
File:Puya raimondii 4.jpg|பூ
File:Puya raimondii 8.jpg|பூவின் வெட்டுத் தோற்றம்
File:Luigi Piacenza.jpg|பூயா ரெய்மொண்டிய் அருகில் இத்தாலிய தாவரவியலாளர்


## மேற்கோள்

## வெளி இணைப்புகள்

* Photographs of ''Puya raimondii''. Florida Council of Bromeliad Societies.

பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
பகுப்பு:செடிகள்
பகுப்பு:அருகிய தாவரங்கள்
சீட்டைல் பால்மிடேட்டு

**சீட்டைல் பால்மிடேட்டு** *(Cetyl palmitate)* என்பது C32H64O2 என்ற மூலக்கூற்று வாய்ப்பாடு கொண்ட ஓர் எசுத்தர் ஆகும். பால்மிடிக் அமிலம் மற்றும் செட்டைல் ஆல்ககால் ஆகியவற்றிலிருந்து இது தருவிக்கப்படுகிறது. இவ்வெண்மை நிறத் திண்மம் மீன் தலைக் கொழுப்பின் முக்கியப் பகுதிப்பொருளாகும். சிபெர்ம் திமிங்கிலத்தின் மண்டையோட்டில் இம்மெழுகு அதிகமாகக் காணப்படுகிறது . சிலவகை கொழுப்பு மீநுண்துகள்களிலும் சீட்டைல் பால்மிடேட்டு காணப்படுகிறது. 
பவள திட்டுகளை உருவாக்கும் கல் பவளப்பாறைகள் தங்கள் திசுக்களில் மிகப்பெரிய அளவிலான சீட்டைல் பால்மிடேட்டு  மெழுகைக் கொண்டிருக்கின்றன, இவற்றின் ஒரு பகுதி ஒர் எதிர்உணவுவிருப்ப செயலைச்.செய்கின்றன  
## மேற்கோள்கள்
.

பகுப்பு:கொழுப்பு அமிலங்கள்
பகுப்பு:பால்மிடேட்டுகள்
பகுப்பு:மெழுகுகள்
மெழுகுவர்த்தி மரம்

மெழுகுவர்த்தி மரம் (*Parmentiera cereifera*) சிறுமரம். இதன் பட்டை கரடுமுரடாக இருக்கும். இதில் இரட்டை அல்லது மூன்று கூட்டிலைகள் உள்ளன. மரத்தின் அடிப்பகுதியிலும், கிளைகளின் தண்டுப் பகுதியிலும் பூக்கள் வருகின்றன. இவைகள மரத்தின் அடிப்பகுதியிலும், கிளைகளிலும் தொங்கிக் கொண்டு இருக்கும். இது ஒன்று முதல் 3 அடி நீளம் இருக்கும். இவற்றில் ஆப்பிள் பழத்தின் வாசனை இருக்கும்.

### சிறப்புகள்
இக்காய்கள் பழங்காலத்தில் கடைகளில் மெழுகுவர்த்தி தொங்கவிட்டு விற்பது போன்று இருக்கும். இக்காய்கள் மெழுகுவர்த்தி போன்றே இருக்கும். இதனால் இதை **மெழுகுவர்த்தி மரம்** என்று அழைக்கிறார்கள்

## காணப்படும் பகுதிகள்

இவை மெக்சிகோ மற்றும் பனாமா ஆகிய இடங்களில் வளர்கின்றன. இவற்றில் இரண்டு இனங்கள் மட்டுமே உள்ளன.

## மேற்கோள்

பகுப்பு:மரங்கள்
பகுப்பு:அருகிய தாவரங்கள்
யூகலிப்டஸ் ரெக்னான்ஸ்

**மலைச் சாம்பல் மரம்** *(mountain ash)* அல்லது ***(யூக்லிப்டசு இரெகினன்சு)*** அல்லது **சதுப்புப் பிசின்**, அல்லது ** ஒட்டுபிசின்**, என்பது ஆப்பிரிக்கத் தாயக, குறிப்பாக, தாச்மானியா, விக்தோரியா மாநிலங்களைச் சேர்ந்த, நீடைநிலை உயரம் முதல் மிக நெடிதுயர்ந்து வளரும் மரவகையாகும். இது நேர்குத்தான அடிமரமும் மென்சாம்பல் பட்டையும் உள்ள மரமாகும். ஆனால், மர அடிப்பகுதி கரட்டுப் பழுப்புப் பட்டையை உடையது. இதன் இலைகள் மிளிர் பசுமை நிறமும் lance-shaped to curved adult leaves; பூமொட்டு வெண் நிறத்தில் ஒன்பது முதல் பதினைந்து வரையிலான எண்ணிக்கையில் கொத்தாக அமையும். பழங்கள் கிண்ண வடிவில் அல்லது கூம்பு வடிவில் இருக்கும். இது தாசுமானியாவில் 102 மீட்டர்(334 அடி) உயரம் வரை வளரும். இதற்கு நூற்றாண்டு மரம், தாசுமானிய ஓக் எனும் பெயர்களும் உண்டு. மரத்தொழிலில் பெயர் பெற்றது.

### வகைப்பாடு
தாவரவியல் பெயர்		:	யூக்கலிப்டஸ் ரெக்னன்ஸ் (Eucalyptus regrans )

குடும்பம்			:	மிர்டேசியீ (Myrtaceae)

### இதரப் பெயர்கள்
#பெரும்பிசின் மரம் (Giant Gum)
#யூக்கலிப்டஸ்

## மரத்தின் அமைவு

உலகின் மிக கடினமான மரங்களில் மிக உயரமாக வளரக்கூடியது இம்மரமே. இது 325 அடி உயரம் வரை வளரக்கூடியது. ஆத்திரேலியாவில் மிகவும் உயரமாக வளரக்கூடிய மரமும் இதுவே. இவை இலையுதிரா மரவகையைச் சார்ந்தன. இலைகள் மிகுந்த வாசம் உடையவை. இம்மரத்தின் பட்டை மிருதுவாகவும், சாம்பல் நிறமாகவும் இருக்கும். இதனால் இதை ஆத்திரேலியாவின் சாம்பல் மலை மரங்கள் என்றும் அழைக்கிறார்கள்.

## சிறப்புகள்
யூக்கலிப்டசு வகையில் 300 இனங்கள் உள்ளன. இவற்றில் அதிக எண்ணெய் ரெக்னன்ஸ் மரங்களிலிருந்து கிடைக்கிறது. இதன் பட்டை காகிதக் கூழ் செய்ய உதவுகிறது. உலர்ந்த இலைகளை கொண்டு டிங்கர் செய்கிறார்கள். இது மருந்தாக பயன்படுகிறது. இதனுடைய பூக்கள் மிகச் சிறியவை. இதனுடைய காய்கள் மணி வடிவில் உள்ளன. இதனுள் எண்ணற்ற சிறிய விதைகள் உள்ளன.

## பரவல்
ஆத்திரேலியாவுக்கு வெளியே, இம்மரம் நியூசிலாந்திலும் தென்னாப்பிரிக்காவிலும் கென்யாவிலும் தாஞ்சானியாவிலும் வளர்க்கப்படுகிறது.

## மேற்கோள்

## உசாத்துணை
* சிறியதும் - பெரியதும், அறிவியல் வெளியீடு, சூன் 2001

## வெளி இணைப்புகள்

*Prof Stephen Sillett's webpage with a photo tour of ''Eucalyptus regnans'' canopy taken during canopy research.

பகுப்பு:மரங்கள்
பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
பகுப்பு:தாவரவியல் பெயருடையக் கட்டுரைகள்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
பரளிக்காடு

**பரளிக்காடு** (*Baralikadu*) என்பது கோயம்புத்தூர் மாவட்டம், மேட்டுப்பாளையம் வட்டத்தில், மேற்குத் தொடர்ச்சி மலையின் அடிவாரத்தில் உள்ள கோடைக்கால சுற்றுலாத் தலம் ஆகும். 

இங்கு வரும் சுற்றுலாப் பயணிகளுக்கு, பில்லூர் அணையின் நீர்த்தேக்கப் பகுதியில் பரிசல் பயணம்,  பவானி ஆற்றில் குளியல், பழங்குடி மக்கள் வழங்கும் சத்தான உணவு, மேற்கு தொடர்ச்சி மலைக் காட்டில் நடைப்பயணம் மேற்கொள்ள தமிழ்நாடு வனத்துறையினர் உதவுகின்றனர். சுற்றுலாப் பயணிகளிடம் வசூலிக்கும் கட்டணம், பழங்குடி மக்களுக்கே செலவிடப்படுகிறது.

## கட்டணம் மற்றும் முன்பதிவு
இங்கு ஒருநாள் இயற்கையோடு தங்குவதற்கு பெரியவர்களுக்கு ரூ. 500, பன்னிரண்டு வயதிற்கு குறைவானவர்களுக்கு ரூ. 400 உணவு செலவு உட்பட  வனத்துறையால் கட்டணமாக வசூலிக்கப்படுகிறது. வாரத்தில் சனி மற்றும் ஞாயிற்றுக்கிழமை என இரு தினங்களில் மட்டுமே அனுமதி வழங்கப்படுகிளது. இதற்கு ஒரு வாரம் முன்பே வனத்துறையிடம் முன்பதிவு செய்வது அவசியம்.

## மேற்கோள்கள்


## வெளி இணைப்புகள்
* Baralikadu 

பகுப்பு:துப்புரவு முடிந்த திருப்பூர் மாவட்ட ஆசிரியர்கள் தொடங்கிய கட்டுரைகள்
பகுப்பு:கோயம்புத்தூர் மாவட்ட சுற்றுலாத் தலங்கள்
பகுப்பு:கோயம்புத்தூர் மாவட்டத்திலுள்ள கிராமங்கள்
புனித வனம்

**புனித வனம்** (Punit Van) இந்தியாவின் குசராத் மாநிலத்தின் தலைநகரான காந்திநகரின் 19 ஆவது பிரிவில் அமைந்துள்ள தாவரவியல் பூங்கா ஆகும். 2005 ஆம் ஆண்டு குசராத் மாநில வனத்துறையால் விரிவுபடுத்தப்பட்டது. வனத்துறை பல ஏக்கர் பரப்பில் விண்மீன்கள், கோள்கள் மற்றும் சோதிடக் குறியீடுகள் அடிப்படையில் மரங்களை வளர்த்துள்ளது. 'புனித்' என்பதற்கு புனிதம் என்றும், 'வன்' என்பதற்கு வனம் என்றும் பொருள். இப்பூங்கா புனித வனம் என வழங்கப்படுகிறது. இது நிறுவப்படும்போது 3500 மரங்கள் இந்து புராணங்கள் கூறும் சோதிட குறியீடுகள் அடிப்படையில் நடப்பட்டன.

## அமைப்பு
இப்பூங்கா முக்கிய சுற்றுலா மையமாக அமையும் வகையில், நட்சத்திரா வனம், இராசி வனம், நவக்கிரக வனம், பஞ்சவதி வனம் எனப் பிரிக்கப்பட்டுள்ளது.

## மேற்கோள்கள்

பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:இந்தியத் தாவரவியல் பூங்காக்கள்
பகுப்பு:குஜராத்தின் புவியியல்
ஆவ்லின் மேரி

**ஆவ்லின் மேரி** (*Avelin Mary*) என்பவர் தமிழ்நாட்டைச் சேர்ந்த பேராசிரியா். கடல்சார் உயிரியல் தொடர்பாக ஆராய்ச்சி செய்துள்ளார். கத்தோலிக்க திருச்சபையைச் சேர்ந்த இவர் மேரியின் பணியாளர்கள் சபையைச் சேர்ந்தவர். இவர் தூத்துக்குடியிலுள்ள தூய இருதய கடல் ஆராய்ச்சி மையத்தின் இயக்குநராக உள்ளார்.

## கல்விப்பயணம்
மகாராட்டிர மாநிலத்தில் அவுரங்காபாத்திலுள்ள மராத்வாடா பல்கலைக்கழகத்தில், பயிா்களுக்கு தெளிக்கப்படும் பூச்சி மருந்துகளின் ரசாயன பாதிப்பால் குளம் குட்டைகளின் நீா் மாசுபட்டு, அதனால் நன்னீாில் வாழும் இரால்களுக்கு ஏற்படும் தீங்கு குறித்து ஆய்வு செய்து, 1984-ம் ஆண்டில் முனைவர் பட்டம் பெற்றார். ஆஸ்போர்ன் ஆய்வகங்கள் (நியூயார்க் விலங்கியல் சங்கம்) மற்றும் டியூக் பல்கலைக்கழக கடல் ஆய்வகங்கள் (பியூஃபோர்ட், வட கரோலினா) ஆகியவற்றில் தனது முதுகலைப் பணியை முடித்தார். துலேன் பல்கலைக்கழகம், டியூக் பல்கலைக்கழகம், டெலாவேர் பல்கலைக்கழகம், ஹவாய் பல்கலைக்கழகம் மற்றும் தைவானில் உள்ள ஃபூ ஜென் கத்தோலிக்க பல்கலைக்கழகம் ஆகியவற்றில் வருகை தரும் விஞ்ஞானியாக இருந்தார். 1988 இல், அவர் தனது சொந்த சுயாதீன ஆராய்ச்சி குழுவை நிறுவுவதற்காக இந்தியா திரும்பினார். கடல் சூழலை பாதிக்கும் நச்சு இரசாயனங்களை இயற்கை மூலங்களிலிருந்து மாற்று சேர்மங்களுடன் மாற்றுவதில் இவரது குறிப்பிட்ட ஆர்வம் உள்ளது.

## தொழில்

தூத்துக்குடியில் உள்ள பெண்களின் உயர்கல்விக்கான கத்தோலிக்க நிறுவனமான புனித மேரிக் கல்லூரியின் முதல்வராக சிலகாலம் இருந்தார். 1991-ல், கடல் ஆராய்ச்சி மற்றும் பாதுகாப்பு நோக்கத்திற்காக ஒரு சுயாதீன இலாப நோக்கற்ற அமைப்பாக தூய இருதய கடல்சார் ஆராய்ச்சி மையத்தை நிறுவினார். தற்போது இந்த நிறுவனத்தின் இயக்குநராக உள்ளார். இது அமெரிக்காவை தளமாகக் கொண்ட ஆராய்ச்சி மற்றும் மேம்பாட்டு நிறுவனமான *பொசைடன் ஓசியான் சயின்ஸ்.இன்க்* நிறுவனத்துடன் இணைந்துள்ளது. பவளப்பாறைகள் பற்றிய தனது ஆய்வின் போது, கப்பல்களில் கெட்டுப்போவதைத் தடுக்கும் மற்றும் மில்லியன் கணக்கான டாலர்களைச் சேமிக்கக்கூடிய இரசாயனங்களை அவை உற்பத்தி செய்வதைக் கண்டுபிடித்தார்

## விருதுகள்
கேம்பிரிட்ச்லுள்ள சர்வதேச வாழ்க்கை வரலாற்று ஆராய்ச்சி மையத்தால் "20 ஆம் நூற்றாண்டின் 2,000 சிறந்த விஞ்ஞானிகளில்" ஒருவராக மேரி பெயரிடப்பட்டார். 1999-ல், வேனிட்டி அச்சகம் அமெரிக்கன் வாழ்க்கை வரலாற்று நிறுவனம் இவருக்கு "1998 ஆம் ஆண்டின் சிறந்த பெண்"ணுக்கான விருதை வழங்கியது.

2002ஆம் ஆண்டில், புது தில்லியிலுள்ள இந்தியாவின் தேசிய சுற்றுச்சூழல் அறிவியல் அகாதமியால் (NESA) ஆண்டின் 14 அறிவியலாளர்களில் ஒருவராக அங்கீகரிக்கப்பட்டார். கொல்கத்தாவில் இவ்விருதினைப் பெற்றார். சனவரி 2003-ல், ஜாக்ருதி கிரண் அறக்கட்டளையின் 2003ஆம் ஆண்டிற்கான நேதாஜி சுபாஷ் சந்திர போசின் சிறந்த அறிவியலாளருக்கான தேசிய விருதைப் பெற்ற 12 பேரில் இவரும் ஒருவர்.

## படத்தொகுப்பு


படிமம்:Dynamic plat form of Sr.Avelin mary.jpg|மிதவை  மேடை தயாரித்தல்
படிமம்:Sr.Avelin at lab.jpg|தனது ஆய்வுக்கூடத்தில் மேரி
படிமம்:Sea grapes culture in SHMRC lab.jpg|மேரி தனது ஆய்வுக்கூடத்தில் கடல் திராட்சை பற்றிய ஆய்வு
படிமம்:Sister Avelin with Sea grapes.jpg|கடல் திராட்சையை மீண்டும் பெறுகச்செய்கிறார்.
படிமம்:Sr.Avelin with Indian Navy.jpg|இந்தியக் கடற்படை அதிகாரிகளுடன் மேரி



## மேற்கோள்கள்

பகுப்பு:துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
பகுப்பு:வாழும் மக்கள்
பகுப்பு:1943 பிறப்புகள்
பகுப்பு:பெண் அறிவியலாளர்கள்
லேபட்சி

**லேபட்சி (Lepakshi)** என்பது இந்தியாவின் ஆந்திரப் பிரதேச மாநிலத்தில் அனந்தபூர் மாவட்டத்தில் உள்ள ஒரு சிற்றூர் ஆகும். இது இந்துப்பூருக்கு கிழக்கே 15 கிலோமீட்டர் தொலைவிலும் பெங்களூருக்கு வடக்கே சுமார் 120 கிலோமீட்டர் தொலைவிலும் அமைந்துள்ளது. விசயநகர அரசர்கள் கி.பி.1400-1600 ஆண்டுகளில் அம்பியில் அரசாண்ட கொண்டிருந்தபோது இது ஒரு புண்ணியத்தலமாக இருந்தது.

## பெயர் காரணம்
இந்து இதிகாசங்களில் ஒன்றான இராமாயணத்தில் இடம்பெறும் கழுகு வடிவிலான ஒரு பறவையான சடாயு இராமனின் மனைவியான சீதையை இராவணன் தூக்கிச் செல்லும்போது வழிமறித்ததாகவும், அப்போது இராவணன் சடாவுவின் இறக்கையைவெட்டி வீழ்த்தியதாகவும் இராமாயணக் கதையில் கூறப்படுகிறது. அப்போது அங்குவந்த ராமன் சடாயுவின் நிலைகண்டு  எழுந்திருக்கும்படி பறவையிடம் சொன்னதாக வரலாறு கூறுகிறது. தெலுங்கில் *லே*  என்றால் *எழுந்திரு* என்றும், *பட்சி* என்றால் *பறவை* என்றும் பொருள் கொள்ளப்படுகிறது. இதன் காரணமாகவே இந்த ஊருக்கு *லேபட்சி* என்று பெயர் வந்ததாகக் கூறப்படுகிறது.

## வீரபத்திரர் கோவில்
இதில் வீரபத்திரன் கோவில் உள்ளது. இந்தக் கோயிலினுள் சிவன், திருமால், வீரபத்திரர் ஆகியோருக்குச் சிறு கோயில்கள் உள்ளன. சிவனும் திருமாலும் எதிரெதிராக இருக்கின்றனர். இந்தக் கோயிலின் கலைநயம் மிகுந்த பகுதி நாட்டிய மண்டபமாகும். அதில் நட்டியக்காரர், மிருதங்கம் வாசிப்போர், இசைவாணர் ஆகியோருடைய உருவங்கள் செதுக்கிய 60 பெரிய தூண்களும் ஓவிய வேலைப்பாடு மிகுந்த விதானமும் காணப்படுகின்றன. கருவறையின் சுவர்களிலும் கூரை உட்பறமும் அழகுமிக்க ஓவியங்கள் நிறைந்துள்ளன.

## நந்தி
இங்குள்ள வீரபத்திரர் கோயிலிலிருந்து சிறிய தூரத்தில் கல்லால் செதுக்கப்பட்ட படுத்திருக்கும் நிலையில் நந்தி ஒன்றுள்ளது. இந்த நந்தி  15 அடி நீளம், 27 அடி உயரம் கொண்டு ஆந்திரத்தில் உள்ள நந்திகளில் மிகப்பெரியதாக உள்ளது. இந்த நந்தி 16-ம் நூற்றாண்டில் செய்யப் பெற்றதாகும். அதை ‘பசவண்ணர்’ என்னும் நந்தி என்று வணங்கி வருகிறார்கள்.

## மேற்கோள்கள்

## உசாத்துணை
* "குழந்தைகள் கலைக் களஞ்சியம்",1993, சென்னை:தமிழ் வளர்ச்சிக் கழகம்.
* http://www.censusindia.gov.in/(S(zglqf2554sc5wi55225ilzut))/pca/SearchDetails.aspx?Id=636373
* http://censusindia.gov.in/2011census/maps/atlas/28part32.pdf
* http://www.anantapur.com/travel/lepakshi.html

## வெளி இணைப்புகள்
* http://www.thehindu.com/features/metroplus/travel/the-hanging-pillar-and-other-wonders-of-lepakshi/article2836929.ece
*  லேபட்சி கோயில் - காணொலி 

பகுப்பு:துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
பகுப்பு:அனந்தபூர் மாவட்டம்
பகுப்பு:ஆந்திராவில் உள்ள சிவன் கோயில்கள்
பகுப்பு:ஆந்திரப் பிரதேசத்தில் உள்ள தொல்லியல் தளங்கள்
வெம்பாக்கம் பேரூராட்சி

**வெம்பாக்கம்** (Vembakkam) இந்தியா, தமிழ்நாடு மாநிலத்தில், திருவண்ணாமலை மாவட்டத்தில் உள்ள வெம்பாக்கம் வட்டம், வெம்பாக்கம் ஊராட்சி ஒன்றியம் ஆகியவற்றின் நிர்வாகத் தலைமையிடமும், பேரூராட்சியும் ஆகும். இந்த வட்டத்தின் வட்டார வளர்ச்சி அலுவலகம் இங்கு அமைந்துள்ளது. அதுமட்டுமில்லாமல் இது செய்யூர் சட்டமன்றத் தொகுதிக்கும் மற்றும் ஆரணி மக்களவைத் தொகுதிக்கும் உட்பட்டதாகும்.

## அமைவிடம்

வெம்பாக்கம், ஆற்காடு - வெம்பாக்கம் - காஞ்சிபுரம் தேசிய நெடுஞ்சாலையில் அமைந்துள்ளது. அதுமட்டுமில்லாமல், காஞ்சிபுரத்தில் இருந்து சுமார் 17 கி. மீ தொலைவிலும், செய்யாரிலிருந்து 20 கி.மீ. தொலைவிலும் மற்றும் ஆரணியிலிருந்து 47 கி.மீ. தொலைவிலும் மற்றும் மாவட்ட தலைமையிடமான திருவண்ணாமலைக்கு 107 கி.மீ. தொலைவிலும் அமைந்துள்ளது.   இது செய்யார் சட்டமன்றத் தொகுதிக்கும், ஆரணி மக்களவைத் தொகுதிக்கும் உட்பட்டதாகும்.

## மக்கள் தொகை
2011 ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 26980 ஆகும். இவர்களில் பெண்கள் 13040 பேரும், ஆண்கள் 13940 பேரும் உள்ளனர்.

## நிர்வாகம் மற்றும் அரசியல்

### வருவாய் வட்டம்

திருவண்ணாமலை மாவட்டத்தில் உள்ள 12 வட்டங்களில் வெம்பாக்கம் வட்டமும் ஒன்றாகும். இந்த வட்டத்தின் தலைமையகமாக வெம்பாக்கம் உள்ளது. இந்த வட்டத்தில் 96 வருவாய் கிராமங்களும், 2011 மக்கள் தொகை கணக்கெடுப்பின் படி 1,24,188 உள்ளனர்.https://tiruvannamalai.nic.in/revenue-administration/. இந்த வட்டத்தில் வெம்பாக்கம் ஊராட்சி ஒன்றியம் மற்றும் வெம்பாக்கம் பேரூராட்சி அமைந்துள்ளது.

### அரசியல்

வெம்பாக்கம் நகரம் மற்றும் வெம்பாக்கம் வட்டம் மக்கள், செய்யார் (சட்டமன்றத் தொகுதி)கற்கும், ஆரணி மக்களவைத் தொகுதிக்கும் உட்பட்டதாகும்.

## சாலை வசதிகள்

வெம்பாக்கம் நகர்த்தை இணைக்கும் வகையில் சாலை வசதிகள் வலைப்பின்னலாக அமைக்கப்பட்டுள்ளது.

1. பிரம்மதேசம் - வெம்பாக்கம் - செய்யார் சாலை

2. ஆற்காடு - வெம்பாக்கம் - காஞ்சிபுரம் சாலை

3. வெம்பாக்கம் - கலவை - மாம்பாக்கம் - ஆரணி சாலை

## பேருந்து வசதிகள்

வெம்பாக்கம் நகரிலிருந்து பேருந்து வசதிகள் உள்ளது.

* ஆரணியிலிருந்து, கலவை வழியாக காஞ்சிபுரம் செல்லும் பேருந்துகள் அனைத்தும் இங்கு நின்று செல்லும்.
* கலவையிலிருந்து, காஞ்சிபுரம் வழியாக சென்னை செல்லும் பேருந்துகள் அனைத்தும் இங்கு நின்று செல்லும்.
* செய்யார் , ஆரணி, காஞ்சிபுரம், பிரம்மதேசம், ஆற்காடு, கலவை, வேலூர், சென்னை ஆகிய நகரங்களுக்கு சென்று வர பேருந்து வசதிகள் உள்ளது.

## மேற்கோள்கள்

பகுப்பு:திருவண்ணாமலை மாவட்டத்தில் உள்ள பேரூராட்சிகள்
பகுப்பு:துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள்
டேவிட் லிவிங்ஸ்ட்டன்

**டேவிட் லிவிங்ஸ்ட்டன்** (*David Livingstone*) (1813-1873) என்பவர் ஆப்பிரிக்காக் கண்டத்தித்திற்குச் சென்று அதன் பல பகுதிகளைக் கண்டறிந்து பெரும் புகழ்பெற்ற நாடாய்வாளர் ஆவார்.

## பிறப்பு
இசுக்கொட்லாந்திலுள்ள சிற்றூரில் 1813 ஆம் ஆண்டு மார்ச் 19ஆம் தேதி டேவிட் லிவிங்ஸ்ட்டன் பிறந்தார்.

## கல்வி
எளிய குடும்பத்தில் பிறந்ததால் இவர் தமது பத்தாம் வயதிலேயே ஒரு பஞ்சாலையில் வேலை செய்யத் தொடங்கினார். எனினும் இரவுப் பள்ளிகளில் படித்து வந்தார். பின்பு கிளாஸ்கோ பல்கலைக்கழகத்தில் பயின்று மருத்துவப் பட்டம் பெற்றார். 1838 ஆம் ஆண்டு லண்டன் சமயப் பிரசார சங்கத்தில் சேர்ந்தார்.

## ஆப்பிரிக்கப் பயணம்
லண்டன் சமயப் பிரசார சங்கத்தினர் கிறிஸ்தவ சமயத்தைப் பரப்ப 1841-ல் இவரை ஆப்பிரிக்காவுக்கு அனுப்பினர். ஆப்பிரிக்காவின் பல பகுதிகளைக் கண்டறிந்தார். 1851 ஆம் ஆண்டு சாம்பசி ஆறு தோன்றும் இடத்தைக் கண்டுபிடித்தார். சாம்பசி ஆற்றில் மிகப் பெரிய அருவியொன்றைக் கண்டு அதற்கு அந்நாளில் இங்கிலாந்தில் ஆட்சி புரிந்த விக்டோரியா மகாராணியின் பெயரால் ‘விக்டோரியா அருவி’ என்று பெயரிட்டார். 1856 ஆம் ஆண்டில் இவர் இங்கிலாந்து திரும்பினார்.

## மத்திய ஆப்பிரிக்கா, கிழக்கு ஆப்பிரிக்கா பயணம்
சமயப் பிரச்சார சங்கத்தை விட்டு விலகி 1858ஆம் ஆண்டு மத்திய ஆப்பிரிக்காவையும், கிழக்கு ஆப்பிரிக்காவையும் ஆராய்வதற்காகச் சென்றார். செல்லும் வழியிலே அராபியர்கள் ஆப்பிரிக்கர்களை அடிமைகளாக விற்பனை செய்யக் கடத்திச் செல்வதைக் கண்டார். இக்கொடிய முறையை ஒழிக்க இவர் அரும் பாடுபட்டார். 

## இறப்பு
1873 ஆம் ஆண்டில் லிவிங்ஸ்ட்டன் காலமானார். இவருடைய உடலை இங்கிலாந்திற்கு எடுத்துச் சென்று அடக்கம் செய்தனர்.

## மேற்கோள்கள்

* "குழந்தைகள் கலைக் களஞ்சியம்",1993, சென்னை:தமிழ் வளர்ச்சிக் கழகம்.

## வெளி இணைப்புகள்
* 

*Livingstone Online
*Livingstone Spectral Imaging Project . Many of Livingstone's original papers spectrally imaged.
*Livingstone Online – Explore the manuscripts of David Livingstone Images of original documents alongside transcribed, critically edited versions
*David Livingstone (c. 1956). Archive film from the National Library of Scotland: Scottish Screen Archive
* 
****
***[https://gutenberg.org/etext/2519 A Popular Account of Dr Livingstone's Expedition to the Zambesi and its Tributaries] *
***[https://gutenberg.org/etext/13262 The Personal Life of David Livingstone] *
* 
*
* The Lost Diary of Dr. Livingstone Documentary produced by the பொது ஒளிபரப்புச் சேவை Series Secrets of the Dead
* How Livingstone discovered the Falls. by J. Desmond Clark M.A. PH.D. F.S.A. Curator of the Rhodes-Livingstone Museum. 1955
* Interactive map of Livingstone's Zambezi expedition 

பகுப்பு:துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
பகுப்பு:1813 பிறப்புகள்
பகுப்பு:1873 இறப்புகள்
பகுப்பு:மலேரியாவால் இறந்தவர்கள்
தண்டரை

**தண்டரை** (Tandarai) என்பது தமிழ்நாட்டின், திருவண்ணாமலை மாவட்டத்தில் உள்ள ஒரு பேரூராட்சி ஆகும். இது கீழ்பெண்ணாத்தூர் தாலுக்காவில் உள்ள நான்காவது பெரிய ஊர் ஆகும்.  இல்கு வேட்டவலம் மற்றும் வெறையூருக்கும் இடையிலான தோடர்வண்டிப் பாதையும், நிலையமும் உள்ளது. இவ்வூரின் மக்கள் தொகை  5201 என்று உள்ளது. இந்த ஊரானது கடல் மட்டத்தில் இருந்து 81 மீட்டர் உயரத்தில் உள்ளது.
பகுப்பு:துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள்
பகுப்பு:திருவண்ணாமலை மாவட்டத்தில் உள்ள பேரூராட்சிகள்
அகரம் வெள்ளாஞ்செட்டியார் மகாசன நிதி உதவி பெறும் நடுநிலைப்பள்ளி, இராசிபுரம்

**அகரம் வெள்ளாஞ்செட்டியார் மகாசன நிதி உதவி பெறும் நடுநிலைப்பள்ளி** என்பது தமிழ்நாட்டின், நாமக்கல் மாவட்டம், இராசிபுரத்தில் உள்ள ஒரு நடுநிலைப் பள்ளியாகும்.

## வரலாறு
இப்பள்ளியானது 1956 சனவரி 14 அன்று சேலம் டி. ஜி. தங்கவேல் செட்டியாரின் தலைமையில், அப்போதைய சென்னை மாகாண முதலமைச்சரான காமராசரால் திறந்து வைக்கப்பட்டது. முதலில் துவக்கப்பள்ளியாக ஆரம்பிக்கப்பட்ட இப்பள்ளியானது பின்னர், 1988 செப்டம்பர் 8 அன்று நடுநிலைப்பள்ளியாக உயா்த்தப்பட்டது.

## செயல்பாடுகள்
7310 ச.மீ பரப்பளவு கொண்ட இப்பள்ளியில் கல்வி வளர்ச்சியை கண்காணிக்கவும் சுகாதாரத்தை பேணவும் பல்வேறு அமைப்புகள் ஏற்படுத்தப்பட்டுள்ளன.
* கிராமக் கல்விக் குழு
* பள்ளி மேலாண்மைக் குழு
* பெற்றோர் ஆசிரியர் கழகம்
* அன்னையர் குழு
* பள்ளி சுகாதார குழு
* சாரண சாரணிய இயக்கம்
* இளைஞர் செஞ்சிலுவைச் சங்கம்
* தேசியப் பசுமைப் படை

### மன்ற செயல்பாடுகள்
பள்ளியில் பல்வேறு நோக்கங்களுக்காக வெவ்வேறு மன்றங்கள் தோற்றுவிக்கப்பட்டு செயல்பட்டு வருகின்றன. அவையாவன
* சுற்றுச்சூழல் மன்றம்
* அறிவியல் மன்றம்
* சமூக அறிவியல் மன்றம்
* கணிதம் மன்றம்
* தமிழ் இலக்கியம் மன்றம்
* ஆங்கில இலக்கியம் மன்றம் 
* சதுரங்க மன்றம்

## மேற்கோள்கள்

பகுப்பு:நாமக்கல் மாவட்டத்திலுள்ள பள்ளிகள்
கோ. சுப்பிரமணியன்

**கோ. சுப்பிரமணியன்** (அக்டோபர் 7, 1906 - ஆகத்து 28, 1971) என்பவர் வழக்கறிஞராகவும், தமிழ்ப் பேராசிரியராகவும் இருந்து தமிழுக்குத் தொண்டு புரிந்துள்ளார். சைவ சமய நூல்கள் பலவும் இயற்றியுள்ளார்.

## பிறப்பும் இளமையும்
இவர், திருநெல்வேலி மாவட்டத்தில் உள்ள சிந்துப்பூந்துறையில் 07-10-1906 ஆம் ஆண்டு பிறந்தார். பெற்றோர் கோமதிநாயகம் பிள்ளை உலகாம்பாள் ஆகியோர் ஆவர். நெல்லை, உயர்நிலைப் பள்ளியில் பள்ளிப் படிப்பை முடித்த இவர், இந்துக் கல்லூரி, புனித சேவியர் கல்லூரியிலும் கல்வி பயின்றார். பின்னர், சென்னை சட்டக்கல்லூரியில் பயின்று பட்டம் பெற்றார்.

## தமிழ்ப் பணிகள்
தமிழின் மீது பற்றுக்கொண்ட இவர், தாம் ஆற்றிய வழக்கறிஞர் தொழிலைத் துறந்து, தமிழில் முதுகலைப்பட்டம் பெற்றார். *தமிழிலக்கியத்தில் வரலாற்றுச் செய்திகள்* எனும் கட்டுரையை எழுதி அனைவரின் பாராட்டையும் பெற்றார். அண்ணாமலைப் பல்கலைக்கழகத்தின் துணைவேந்தராக இருந்த சண்முகம் செட்டியாரின் விருப்பத்திற்கிணங்க, தமிழாராய்ச்சித் துறை ஒன்றைத் தனியே ஏற்படுத்தி அதற்குத் தலைவராக நியமிக்கப்பட்டார்.

## படைப்புகள்
* அப்பர் விருந்து
* இளங்கோ விருந்து
* கம்பர் விருந்து
* மாணிக்க விருந்து
* இலக்கியச் செல்வம்
* இன்ப வாழ்வு
* துள்ளி வருகுதுவேல்
* கவி இன்பம்
* முத்தமிழ் முழக்கம்
* வாலி வதை
* வெண்ணிலவில்
* புதுமனைப் பரிசு
* வாசகரும் வாகீசரும்  முதலிய தமிழ் நூல்களையும்,
* சைவ சித்தாந்த அகமும் வரலாறும்
* பழந்தமிழர் வாழ்வில் சகுனங்களும் நம்பிக்கைகளும்
* மரபு வழிபாடும் நாக வணக்கமும். முதலிய ஆங்கில நூல்களையும் படைத்துள்ளார்.

## பெற்ற பட்டங்கள்
இவருக்குத் தருமபுரம் ஆதீனம், *திருநின்ற நெறியாளர்* எனும் பட்டத்தை வழங்கியுள்ளது. மதுரை ஆதீனம், சைவப் பேராசிரியர் எனும் பட்டத்தை வழங்கியுள்ளது.

## மறைவு
இவர் தமது 65 ஆவது அகவையில் 26-8-1971 அன்று இவ்வுலக வாழ்வை நீத்தார்.

## உசாத்துணை
1) மு.விவேகானந்தன், " தமிழ் வளர்த்த வழக்கறிஞர்கள்" நர்மதா பதிப்பகம், சென்னை-2017.
2) மு.வரதராசன், தமிழ் இலக்கிய வரலாறு சாகித்திய அகாதெமி வெளியீடு 1991.

பகுப்பு:தமிழ்ப் புலவர்கள்
பகுப்பு:தமிழ் வழக்கறிஞர்கள்
பகுப்பு:தமிழ்நாட்டுத் தமிழறிஞர்கள்
பகுப்பு:1906 பிறப்புகள்
பகுப்பு:1971 இறப்புகள்
பகுப்பு:திருநெல்வேலி மாவட்ட மக்கள்
விப்ஜியார் திரைப்பட விழா

**விப்ஜியார் திரைப்பட விழா** (*ViBGYOR Film Festival*) என்பது சர்வதேச குறு மற்றும் ஆவணப்படங்களுக்கான திரைப்பட விழா ஆகும். இவ்விழா, இந்தியாவிலுள்ள கேரளா மாநிலத்தில் திரிச்சூர் நகரில் ஆண்டுதோறும் கொண்டாடப்படுகிறது. விப்ஜியார் திரைப்பட விழாவானது,  விப்ஜியார் திரைப்பட குழு, சேத்னா ஊடக நிறுவனம், நோட்டம் டிராவலிங் திரைப்பட விழா, நவசித்ரா திரைப்படக் கழகம், விஷுவல் சர்ச், மூவிங் ரிப்பபிளிக், சென்சு, ஜிஏஐஏ ஆகிய இவற்றின் ஆதரவுடன் திருச்சூர் மாநகராட்சி, ஜில்லா பஞ்சாயத்து, இந்திய திரைப்பட சங்கங்களின் கூட்டமைப்பு, கேரளா சாலாச்சித்ரா அகாதமி, தகவல் மற்றும் மக்கள் தொடர்பு, ஆக்‌ஷனெய்டு இந்தியா, ஐசிசிஓஓ-தெற்காசிய மற்றும் பிற பல்வேறு திரைப்பட சங்கங்கள் சேர்ந்து ஆண்டுதோறும் நடத்துவது தான் இத்திரைப்பட விழாவாகும். 

## திரைப்பட அலைக்கற்றை
தெற்கு ஆசியாவிலேயே மிகப்பெரிய திரைப்பட விழாவாக, விப்ஜியார் திரைப்பட விழா உள்ளது. ஒவ்வொரு வருடமும் திரிச்சூர் சங்கீத நாடக அகாடமி வளாகத்தில் நடைபெறும் ஐந்து நாள் திரைப்பட விழாவாகும். விப்ஜியாரின் 3 வகையான திரைப்பட தொகுப்புகள் கீழே பட்டியலிடப்பட்டுள்ளது:

*ஒவ்வொரு வருடமும் வெவ்வேறு தலைப்புகள் கொண்ட “அந்த ஆண்டின் நோக்கம்” 
*விப்ஜியார் அலைக் கற்றைத் தொகுப்பு. இது பின்வரும் ஏழு உப பிரிவுகளாக பிரிக்கப்பட்டுள்ளது:
**அடையாளங்கள்
**உாிமைகள்
**சுற்றுச்சூழல் மற்றும் வளர்ச்சி சார்பியல்
**நாடு மற்றம் மாநிலம்
**பாலினம் மற்றும் பாலீர்ப்பு
**அடிப்படைவாதம் (எதிர்) வேற்றுமை
**கலாச்சாரம் மற்றும் ஊடகம்
*கேரள திரைப்படங்களுக்கான ”கேரளா அலைக்கற்றை”

## வகைமை
அசைப்படம், ஆவணப்படம், சோதனைமுயற்சியாக எடுக்கப்பட்ட படங்கள், இசை வீடியோ மற்றும் குறும் படங்கள்.

## நிகழ்வு வரலாறு
*முதல் பதிப்பு: பிப்ரவரி 2006
*இரண்டாம் பதிப்பு: மே 2007
*மூன்றாம் பதிப்பு: பிப்ரவரி 2008
*நான்காவது பதிப்பு: பிப்ரவரி 2009
*ஐந்தாவது பதிப்பு: பிப்ரவரி 2010
*ஆறாவது பதிப்பு: ஜனவரி 2011
*ஏழாவது பதிப்பு: பிப்ரவரி 2012
*எட்டாவது பதிப்பு: பிப்ரவரி 2013
*ஒன்பதாவது பதிப்பு: பிப்ரவரி 2014
## கருத்து
*2006: 'தண்ணீர்'
*2007: 'புவி'
*2008: 'சக்தி'
*2009: 'உணவு இறைமை'
*2010: 'தெற்காசியாவின் மாநில, கம்யூனிச மற்றும் அபிவிருத்தி மோதல்கள்'
*2011: 'தெற்காசியாவின் அரசியல் திரைப்படம் மற்றும் ஊடக செயற்பாடு'
*2012: 'தெற்காசியா: வாழ்க்கையும் வாழ்வகையும்'
*2013: 'திருட்டுப்போன ஜனநாயகங்கள்'
*2014: 'பாலின நீதி'

## திரையிடப்பட்ட திரைப்படங்கள்
*கடந்த காலக்கூறுகள்
*மறுவிழி திரைப்படம்

## மேற்கோள்கள்

பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:இந்தியாவில் திரைப்பட விழாக்கள்
பகுப்பு:திருச்சூர் மாவட்ட விழாக்கள்
வினோத் பாய் சாவ்டா

**வினோத் பாய் சாவ்டா ** என்பவர் குஜராத் மாநிலத்தின் காச் சேர்ந்த அரசியல்வாதி ஆவார். இவர் பாரதிய ஜனதா கட்சியை (பாஜக) சார்ந்தவர் ஆவார்.

இவர்  2014 மக்களவை தேர்தலில்  பாஜக மற்றும் தேசிய ஜனநாயகக் கூட்டணி வேட்பாளராக அறிவிக்கப்பட்டாா்.

இவர் வெற்றி பெற்று 562855 வாக்குகள் எதிராக இத்தோ்தலில்  டாக்டர் தினேஷ் பார்மரை, எதிா்த்து போட்டியிட்டு, 562855 வாக்குகள் பெற்று வெற்றி பெற்றார். இந்திய தேசிய காங்கிரஸ்  சார்பாக போட்டியிட்ட  தினேஷ் பாா்மர் 308373 வாக்குகள் பெற்றார். 2019ஆம் ஆண்டு நடைபெற்ற இந்திய நாடாளுமன்ற மக்களவைத் தேர்தலிலும் இவர் பாசக சார்பாக போட்டியிட்டு வெற்றிப்பெற்றார்.

## மேற்கோள்கள்

பகுப்பு:16வது மக்களவை உறுப்பினர்கள்
பகுப்பு:1979 பிறப்புகள்
பகுப்பு:வாழும் மக்கள்
பகுப்பு:17வது மக்களவை உறுப்பினர்கள்
ஐன்ஸ்டைன் (அலகு)

ஒரு மோல் (6.022×1023) எண்ணிக்கையிலுள்ள ஒளியணுக்களின் ஆற்றலின் அளவு ஒரு **ஐன்ஸ்டைன்** (*Einstein*) அலகு ஆகும். ஆற்றலானது அலை நீளத்திற்கு எதிர் விகிதத்தில் இருக்குமென்பதால், இவ்வலகு அதிர்வெண்ணைச் சார்ந்திருக்கும். ஆனால் ஆற்றலின் சர்வதேச அலகான ஜூலிற்கும், ஐன்ஸ்டைனுக்கும் தொடர்பில்லை.

ஒளிச்சேர்க்கையின் ஆய்வுகளில் ஒரு மோல் ஒளியணுக்களுக்கு வேறுபட்ட வரையறையைக் கொண்டு ஐன்ஸ்டைன் அலகு பயன்படுத்தப்படுகிறது. ஒளிச்சேர்க்கையின் போதுள்ள கதிர்வீசல் மைக்ரோஐன்ஸ்டைன்/விநாடி/கனமீட்டர் (μE m−2 s−1) என்ற அலகால் அளக்கப்படுகிறது.

இந்த அலகு சர்வதேச அலகாக ஏற்றுக் கொள்ளப்படாததால் இதன் பயன்பாடும் குறைவாகவே உள்ளது. ஜெர்மனி இயற்பியலாளர் ஆல்பர்ட் ஐன்ஸ்டைன் பெயரால் இந்த அலகு அழைக்கப்படுகிறது.

## மேற்கோள்கள்

பகுப்பு:இயற்பியல் தொடர்பான குறுங்கட்டுரைகள்
பகுப்பு:இயற்பியல் கணியங்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:அலகுகள்
பகுப்பு:ஒளி வேதியியல்
வரலாற்று இடம்

**வரலாற்றுத் தளம்** (*Historic site*) அல்லது **பாரம்பரிய  இடம்** என்பது அதிகாரபூர்வமான அரசியல், ராணுவம், கலாச்சார, பாரம்பரிய மற்றும் சமூக வரலாற்று இடங்கள் அதன் கலாச்சார பாரம்பரிய மதிப்பிற்காக பாதுகாக்கப்படுகிறது. பொதுவாக வரலாற்று இடங்கள் சட்டத்தால் பாதுகாக்கப்படுகின்றது மற்றும் பல அமைவிடங்கள் அதிகாரபூர்வமான வரலாற்று இடங்கள் என்ற அங்கீகாரம் பெற்றன. மேலும் பல அதிகாரப்பூர்வ வரலாற்று அந்தஸ்துடன் அங்கீகரிக்கப்பட்டுள்ளன. ஒரு வரலாற்றுத் தளம் உள்ளூர், பிராந்திய, தேசிய அல்லது உலகளாவிய முக்கியத்துவம் வாய்ந்த எந்தவொரு கட்டிடம், நிலப்பரப்பு, தளம் அல்லது கட்டமைப்பாக இருக்கலாம். வழக்கமாக இது குறைந்தது 50 ஆண்டுகள் அல்லது அதற்கு மேற்பட்டதாக இருக்க வேண்டும்.

## வரலாற்று இடத்தின் பார்வையாளர்கள்
வரலாற்று இடம் மற்றும் பாரம்பரிய இடம் அனேகமாக பொதுமக்கள் பார்வையிடுவதற்காக பராமரிக்கப்படுகிறது. கடந்துபோன சாகாப்தம் நினைவால் ஏற்படும் ஏக்கம், கலாச்சார பாரம்பரியத்தை பற்றி கற்றுக்கொள்ளும் ஆசை அல்லது வரலாற்று குறிப்புகளைப் பற்றி அறிந்து கொள்ளும் பொதுவான ஆர்வம் போன்றவற்றுக்காக பார்வையாளர்கள் இவ்விடங்களுக்கு வரலாம். பல இடங்கள் வழிகாட்டுதல் சுற்றுலாக்களை வழங்குகின்றன, பயிற்சி பெற்ற அமைவிட அலுவலர்களால் மேற்கொள்ளப்படுகிறது. இவர்கள், அவ்வமைவிடக் காலத்தின் வாழ்க்கை குறித்த விளக்கம் தருகிறார்கள். ஒரு அமைவிடத்தில் பார்வையாளர் மையம் கூட இருக்கலாம், அதிலுள்ள நவீன வசதிகள் வெளி உலகம் மற்றும் வரலாற்று இடத்திற்கு நுழைவாயிலாக விளங்கும் மற்றும் மென்மையாக கையாளும் இடங்களை அதிகமாக பாதிக்காமல் வரலாற்று விவரங்களைப் பற்றி அறிந்து கொள்ள உதவும்.

## யுனெஸ்கோ உலகப் பாரம்பரியத் தளம்
உலக பாரம்பரியத் தளம் என்பது யுனெஸ்கோ மூலம் நிர்வகிக்கப்படும் சர்வதேச மாநாட்டின் சட்டப் பாதுகாப்புடன் கூடிய வரலாற்று தளமாகும்.

ஜூன் 2023 நிலவரப்படி, 167 நாடுகளில் மொத்தம் 1,157 உலக பாரம்பரியத் தளங்கள் (900 கலாச்சார, 218 இயற்கை மற்றும் 39 கலப்பு பண்புகள்) உள்ளன.

உலக பாரம்பரியத் தளங்கள் பெரும்பாலும் ஏராளமான பார்வையாளர்களை ஈர்க்கின்றன. சீனாவின் தடைசெய்யப்பட்ட நகரம், 12.4 மில்லியன் வருடாந்த பார்வையாளர்களைக் கொண்ட சீனாவின் தடுக்கப்பட்ட நகர் மற்றும் 11 மில்லியன் வருடாந்த பார்வையாளர்களைக் கொண்ட அமெரிக்காவின் பெரும் புகைமலை ஆகியவை 14 மில்லியன் வருடாந்த பார்வையாளர்களைக் கொண்டுள்ளது.

## மேற்கோள்கள்

## வெளியிணைப்புகள்
* 

பகுப்பு:வரலாறு
பகுப்பு:துப்புரவு முடிந்த கோயம்புத்தூர் மாவட்ட ஆசிரியர்கள் தொடங்கிய கட்டுரைகள்
மில்லனின் காரணி

**மில்லனின் காரணி** (*Millon's Reagent*) கரையக்கூடிய புரதங்களைக் கண்டறியப் பயன்படும் பகுப்பாய்வு வேதிக்காரணியாகும். சோதனைக்குட்படுத்தும் கரைசலில் இந்த வேதிக்காரணியை ஒரு சில சொட்டுக்கள் சேர்த்து மிதமாக வெப்பப்படுத்தப்படுகிறது. செம்பழுப்பு நிற வீழ்படிவு அல்லது நிற மாற்றமானது, அனைத்துப் புரதங்களிலும் காணப்படும் டைரோசின் எச்சத்தின் இருப்பினை அடையாளம் காட்டுகிறது.
thumb

மில்லனின் சோதனை புரதத்தை மட்டும் கண்டறிவதற்கான சோதனை அல்ல. (இச்சோதனை பீனாலிக் சேர்மங்களையும் கண்டறிய உதவுகிறது). ஆகவே, புரதங்களின் இருப்பினை உறுதி செய்ய பிற சோதனைகளான பையூரெட் மற்றும் நின்ஐட்ரின் சோதனைகளையும் பயன்படுத்த வேண்டும். இது உலோக பாதரசத்தை, நைட்ரிக் அமிலத்தில் கரைத்து பின்னர் நீர்த்துப் போகச் செய்வதன் மூலம் பெறப்படுகிறது.  இந்தச் சோதனையானது, பிரஞ்சு வேதியியலாளர், அகசுடே நிக்கோலசு யூஜின் மில்லன் (1812&ndash;1867) என்பவரால் உருவாக்கப்பட்டது.

## இவற்றையும் காண்க
* பெனடிக்ட் கரைசல்

## மேற்கோள்கள்

பகுப்பு:வேதியியல் பரிசோதனைகள்
பகுப்பு:பாதரச(II) சேர்மங்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:பகுப்பாய்வு வேதியியல்
தோனி நதி

**தோனி நதி** *(Doni river)* (கன்னடம்: ಡೊಣಿ) கர்நாடக மாநிலத்தின் எல்லைக்கு அருகில் மகாராட்டிராவின் சாங்கலி நகரத்தைச் சுற்றி கிழக்கு நோக்கி பாய்கிறது. வட கர்நாடகாவின் பெல்காம், பீசப்பூர் மற்றும் குல்பர்கா மாவட்டங்களில் இந்நதி  பெரும்பான்மையாக பாய்கிறது. தலிகோட்டா நகருக்கு தென்மேற்கில் கிருஷ்ணா ஆறு|கிருட்டிணா ஆற்றுடன்]] கலக்கிறது. இந்நதி கிருட்டிணா ஆற்றின் துணை நதியாகக் கருதப்படுகிறது. மேலும் தோனி நதி கிருட்டிணா ஆற்றுடன் தலிகோட்டாவில் சங்கமிக்கிறது.  காட்னாலி மற்றும் பசவான பேகிவடி நகரங்களுக்கு  அருகில் மழைக்காலத்தில் திடீரென வெள்ளப்பெருக்கை ஏற்படுகிறது. 

ஒழுங்கற்ற வெள்ளப் பெருக்கு ஏற்படுவதால் வறட்சி ஏற்படுத்தும் வாய்ப்புள்ளது . இதன் தண்ணீர் சலவை செய்வதற்கு கூட பொருத்தமானதாக இருப்பதில்லை . 

## மேற்கோள்கள்

பகுப்பு:மகாராட்டிர ஆறுகள்
பையூரெட் சோதனை

alt=A test tube containing a clear violet solution|thumb|பையூரெட் சோதனையில் நேர்மறை முடிவிற்கான குறிப்பிடத்தக்க நிறம்
**பையூரெட் சோதனை** (*Biuret test*) அல்லது  **பயோட்ரோவ்சுகி சோதனை** (*Piotrowski's test*)) என்பது, பெப்டைடு இணைப்புகளைக் கண்டறியப் பயன்படும் ஒரு வேதியியல் சோதனையாகும்.  காரக் கரைசலொன்றில் பெப்டைடுகளின் முன்னிலையில்  தாமிர(II) அயனிகள்  ஊதாநிற அணைவுச் சேர்மங்களை உருவாக்குகின்றன. இச்சோதனையானது, பல வடிவங்களில், வகைகளில் மாற்றியமைக்கப்பட்டுள்ளன. உதாரணமாக BCA சோதனை மற்றும் மாற்றப்பட்ட லோரி சோதனை போன்றவை இதன் மாற்றப்பட்ட வடிவங்களாகும்.

புரதங்களின் செறிவினை மதிப்பிடுவதற்கு பையூரெட் வினை பயன்படுத்தப்படலாம், ஏனெனில் பெப்டைடு பிணைப்புகள் அமினோ அமிலத்தில் காணப்படும் பெப்டைடு இணைப்புகளின் அதே எண்ணிக்கையைக் கொண்டிருக்கும். பீர்-லாம்பர்ட் விதியின்படி, நிறத்தின் செறிவு, மற்றும் 540 நேனோ மீட்டரில் உட்கவர்தன்மை போன்றவை புரதத்தின் செறிவுடன் நேர் விகிதத் தொடர்பைப் பெற்றுள்ளன.

சோதனையானது பையூரெட்டின் பெயரைக் கொண்டிருப்பினும், வினைக்காரணி பையூரெட்டைக் ((H2N-CO-)2NH) கொண்டிருப்பதில்லை. பெப்டைடு போன்ற பிணைப்புகளைக் கொண்ட சேர்மங்களுக்கு இந்த வினை நேர்மறையான முடிவைத் தருவதால் இந்தப் பெயரானது சூட்டப்பட்டுள்ளது.

இந்தச் சோதனையில் தாமிர(II) அயனிகள் பெப்டைடு பிணைப்பில் உள்ள நைட்ரசனுடன் இணைந்து கொள்கின்றன.  இரண்டாம் நிலை வினையொன்றில் தாமி (II) அயனியானது தாமிர(I) அயனியாக ஒடுக்கப்படுகிறது. தாங்கல் கரைசல்களான அம்மோனியா மற்றும் டிரிசு ஆகியவை இந்தச் சோதனையில் குறுக்கிடுவதால், அம்மோனியம் சல்பேட்டு வீழ்படிவாக்கல் முறையில் சுத்திகரிக்கப்பட்ட புரத மாதிரிகளுக்கு இந்த முறை பொருத்தமற்றவையாக உள்ளது.  தனித்த அமினோ அமிலங்களின் இந்த வினைக்கு பதிலளிக்காத் தன்மை மற்றும் மிகவும் சிறிய அளவிலான குறுக்கீடு போன்ற காரணங்களால், இந்தச் சோதனையானது முழுமையான திசு மாதிரிகள் மற்றும் அதிக புரதச் செறிவைக் கொண்ட மாதிரிகளுக்கு மிகுந்த பயனளிப்பவையாக உள்ளன.
## செய்முறை
சோதிக்கப்பட வேண்டிய மாதிரியின் நீர்த்த கரைசலானது சம கன அளவுள்ள 1% வலிமையான காரத்துடன் (சோடியம் அல்லது பொட்டாசியம் ஐதராக்சைடு) வினைப்படுத்தப்பட்டு அதனுடன் நீரிய தாமிர (II) சல்பேட்டானது சேர்க்கப்படுகிறது. கரைசலானது கருஞ்சிவப்பாக மாறினால் மாதிரியானது புரதத்தைக் கொண்டுள்ளது. 5–160&nbsp;மிகி/மிலி ஆனது கண்டறியப்படலாம். குறைந்தது 3 அமினோ அமிலங்களின் நீளத்திற்கு குறையாத பெப்டைடு இணைப்புகள் இந்த வினைப்பொருட்களுடன் குறிப்பிடத்தகுந்த, அளவிடுவதற்குரிய நிற மாற்றத்தைத் தர அவசியமானதாய் உள்ளது.
## பையூரெட் வினைக்காரணி
**பையூரெட் வினைக்காரணி**யானது சோடியம் ஐதராக்சைடு (NaOH) மற்றும் நீரேற்றப்பட்ட தாமிர(II) சல்பேட்டு, பொட்டாசியம் சோடியம் டார்டரேட்டு (Chemical Reagents ) ஆகியவற்றால் உருவாக்கப்பட்டுள்ளது. பொட்டாசியம் சோடியம் டார்டரேட்டானது தாமிர (II) அயனிகளை இடுக்கிப் பிணைப்பில் ஈடுபடச்செய்வதன் மூலம் நிலைப்புத்தன்மை பெறச் செய்வதற்காக சேர்க்கப்படுகிறது. கார நிலையில், தாமிர (II) அயனிகள் பெப்டைடு பிணைப்புகளில் உள்ள  நைட்ரசன் அணுக்களுடன் வினைபுரிவது பெப்டைடு ஐதரசன் அணுக்களை இடப்பெயர்ச்சி செய்ய வழிவகை செய்கிறது. மூன்று அல்லது நான்கு முனை இடுக்கிப் பிணைப்புகளால் பெப்டைடு பிணைப்பின் நைட்ரசனுடன் உருவாகும் வளைய உருவாக்கம் பையூரெட்டின் நிறத்தைத் தருகிறது.

## மேற்கோள்கள்

பகுப்பு:வேதியியல் பரிசோதனைகள்
பகுப்பு:புரத வழிமுறைகள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
விசுவியசு மலை

**விசுவியசு மலை** (*Mount Vesuvius*, ;  ) இத்தாலியின் தென்பகுதியில் கேம்ப்பானியா வட்டாரத்தில் நாபொலி வளைகுடாவில் அமைந்துள்ள சோம்மா-சுழல்வடிவ எரிமலை ஆகும்; இது கிட்டத்தட்ட  தொலைவில் நாபொலிக்கு கிழக்கே கடற்கரையை ஒட்டி அமைந்துள்ளது. இது கேம்பானிய எரிமலை வட்டவரையிலுள்ள பல எரிமலைகளில் ஒன்றாகும். விசுவியசில்  பெரிய எரிமலைக் கூம்பும் அதைச் சுற்றி கடுஞ்சரிவான எரிமலைவாய் விளிம்பும் காணப்படுகின்றது; இதன் உயரம் எரிமலை வெடிப்பிற்கு முன்னதாக மிகக் கூடுதலாக இருந்திருக்க வேண்டும்.  
## கி.பி.79 எரிமலை வெடிப்பு

கி.பி 79இல் விசுவியசின் எரிமலை வெடிப்பால் உரோம நகரங்களான பொம்பெயியும்  எர்குலியமும் மற்றும் பல குடியேற்றங்களும் முற்றிலும் புதையுண்டு அழிபட்டதற்காக இம்மலை அறியப்படுகின்றது.  இந்த எரிமலை வெடிப்பின்போது கற்களும் சாம்பலும் எரிமலை வாயுக்களும் பெரும் புகைமண்டலமாக  33 கிமீ (21 மை) உயரத்திற்கு  கற்குழம்பை  கக்கி விநாடிக்கு 6×105 கன மீட்டர் (7.8×105 கன கஜங்கள்)  வீதத்தில் நுரைக்கற்களை பொடியாக்கியது. இது இரோசிமா-நாகசாக்கி குண்டுவீச்சின்போது வெளியிடப்பட்ட  வெப்ப ஆற்றலை விட நூறாயிரம்  மடங்கு கூடியது More than 1,000க்கும் மேற்பட்டோர் இந்த வெடிப்பில் இறந்துபட்டனர்; சரியான எண்ணிக்கை மதிப்பிடப்படவில்லை. இதிலிருந்து தப்பியவரின் ஒரே நேரடி சாட்சியாக இளைய பிளினி வரலாறாளர் டாசிட்டசிற்கு எழுதிய இரு கடிதங்களே உள்ளன.
## தற்காலம்
விசுவியசு இதற்குப் பின்னர் பலமுறை வெடித்துள்ளது; கடந்த நூறாண்டுகளுக்குள்ளாக ஐரோப்பிய தீவல்லாத நிலப்பகுதியில் வெடித்துள்ள ஒரே எரிமலை இதுவாகும். இதன் அருகில்  3,000,000 மக்கள் வாழும் நகர்ப்பகுதி உள்ளதால் இதுவே உலகின் மக்களடர்ந்த பகுதியிலுள்ள மிகவும் அபாயகரமான எரிமலையாக கருதப்படுகின்றது.  பிளினி காலத்திய வெடிப்பைப் போன்று மிகவும் கடுமையான கக்கலை வெளிப்படுத்தும் வாய்ப்புள்ளதாகவும் மதிப்பிடப்பட்டுள்ளது.

## மேற்கோள்கள்

## வெளி இணைப்புகள்

* 
* 
* 
* 

பகுப்பு:துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
பகுப்பு:இத்தாலிய எரிமலைகள்
பராகுவே ஆறு

**பராகுவே ஆறு** (Paraguay River) தென் அமெரிக்காவின் முக்கிய நதி ஆகும். பிரேசில், பொலிவியா, பராகுவே மற்றும் அர்சண்டினா ஆகிய நாடுகளின் வழியே பாய்கின்றது. பிரேசில் நாட்டின் மடோ குரோசோ-விலிருந்து பரானா ஆற்றில் சங்கமிக்கும் வரை 2,621 கி.மீ தூரம் பாய்கிறது.

## ஆற்றின் போக்கு

பராகுவே ஆற்றின் மூலம் பிரேசிலின் மடோ குரோசோ மாநிலத்தின் தெற்கே உள்ளது. பிரேசில் நகரின் காசிரெச் வழியே தென்-கிழக்காக பாய்கிறது. பின்பு கிழக்கே நொக்கி திரும்பி, பண்டனல் ஈரநிலத்தின் வழியே பாய்ந்து, பின்பு பிரேசிலின் மடோ குரோசோ மாநிலம் மற்றும் மடோ குரோசோ டொ சுல்லில் சிறிது தூரம் பிரேசில்-பொலிவியா எல்லை அருகே மிக நெருக்காமாக ஓடுகிறது.

பியூடோ பகியா நேக்ரா நகரிலிருந்து, பராகுவே ஆறு, அபா ஆற்றில் சங்கமிப்பதற்கு முன்பு பராகுவே மற்றும் பிரேசில் ஆகிய நாடுகளுக்கு நடுவே எல்லையாக பாய்கிறது.

சுமார் 400 கி.மீ. பராகுவே நாட்டின் நடுவே பாய்ந்து, பில்கோமாயோ ஆற்றில் சங்கமித்த பின்பு, பராகுவே நாட்டின் தலைநகர் அசன்சியான் நகரை கடந்து, அர்சண்டினா நாட்டிற்கு எல்லையாக சுமார் 275 கி.மீ பாய்ந்து, இறுதியில் பரானா ஆற்றுடன் சேர்ந்துவிடுகிறது.

### பயன்கள்

பரானா ஆற்றுக்கு பிறகு இரியோ-டி-லா-பிளாடா படுகையில் பராகுவே ஆறு தான் பெரியது. பராகுவேயின் வடிநிலத்தில் சுமார் 365,592 சதுர கிலோமீட்டர், அர்சண்டினாவின் பெரும் பகுதி, தெற்கு பிரேசில், பொலிவியாவின் சில பகுதிகள் மற்றும் பராகுவே நாட்டின் பெரும்பகுதியை ஆக்கிரமித்துள்ளது. இரியோ-டி-லா-பிளாடா படுகையில் உள்ள மற்ற பெரிய ஆறுகளைப் போல் அல்லாமல், பராகுவே ஆற்றின் குறுக்கே நீர் மின் சக்திக்காக அணை கட்டப்படவில்லை, இதன் காரணமாக குறிப்பிட்ட தூரம் வரை பயணம் செய்யலாம், இக்கண்டத்திலேயே அமேசான் ஆற்றுக்கு பிறகு இதில் சிறிது தூரம் பயணிக்கலாம். இதன் மூலம் இது முக்கியமான கப்பல் மற்றும் வணிக பாதையாக இருப்பதால், பராகுவே மற்றும் பொலிவியா போன்ற நிலத்தால் சூழப்பட்ட நாடுகளுக்கு மிகவும் தேவையான அட்லாண்டிக் பெருங்கடலின் இணைப்பாக இருக்கின்றது. அசன்சியான் மற்றும் கன்செப்சன் போன்ற பராகுவே நாட்டின் முக்கிய நகரங்களுக்கும் மற்றும் அர்சண்டினாவின் ஃபார்மோசா நகரத்திற்ககும் சேவை செய்கின்றது.

மீன் பிடித்தல் மற்றும் விவசாய நீர் பாசனத்திற்கு பங்களிப்பதால் இந்த ஆறு வணிகத்திற்கு மூலமாகவும் இருக்கிறது. பராகுவே ஆறு, அதன் கரைகளின் வாழும் நிறைய ஏழை மீனவர்களின் வாழ்க்கைக்கு ஆதாரமாக இருப்பதோடல்லாமல், மீன்களை சந்தையில் விற்று அவர்களின் முக்கிய வருமானமாத்திற்கும் வழிவகுக்கிறது மற்றும் அவர்கள் குடும்பங்களின் வாழ்வாதாரமாகவும் இருக்கின்றது. இதனால் வறுமையில் வாடும் விவசாயிகள், எளிய வாழ்க்கை முறைக்காக அசன்சியான் போன்ற பெரும் நகரங்களில் குடிபெயர்வதால் மிகப் பெரிய பிரச்சனைகள் உருவாகின்றது. பருவக்காலங்களில் வெள்ளம் வருவதால் கரையோரங்களில் வாழும் பல ஆயிரம் குடியிருப்பு வாசிகள் நீர் வடியும் வரை தற்காலிகமாக வேறு இடம் தேட வேண்டிய கட்டாயம் ஏற்படுகிறது. பராகுவே ராணுவம் அதற்கென்று தலைநகரத்தில் ஒதுக்கப்பட்ட இடத்தை வீடுகளற்ற குடிமக்களுக்கு அவசர குடியிருப்பு தேவைக்காக வலுகட்டாயமாக தர வேண்டியுள்ளது. இந்த ஆற்றின் அழகு சுற்றுலா பயணிகளை கவர்வதாகவும் உள்ளது.

## மேற்கோள்கள்

பகுப்பு:தென் அமெரிக்க ஆறுகள்
மூங்கில்துறைப்பட்டு

**மூங்கில்துறைப்பட்டு** (Moongilthuraipattu) இந்தியா, தமிழ்நாடு, விழுப்புரம் மாவட்டத்தில் சங்கராபுரம் தாலுகாவில், அமைந்துள்ள ஒரு கிராமமாகும். இது தென்பெண்ணை கரையில் (தென்பெண்ணை ஆறு) மீது அமைந்துள்ளது. இவ்வூர் மாநில நெடுஞ்சாலை SH-6 இணைக்கும் திருவண்ணாமலை மற்றும் கள்ளக்குறிச்சி சாலையில் உள்ளது. இக்கிராமத்தில் ஒரு சர்க்கரை ஆலை உள்ளது. அது தமிழ்நாடு சர்க்கரை கழகம் லிமிடெட் மூலம் நிறுவப்பட்டது. சர்க்கரை மற்றும் கரும்பு சார்ந்த விவசாயம் இக்கிராமத்தின் முக்கிய ஆதாரமாக உள்ளது.

## சர்க்கரை ஆலை
இக்கிராமத்தில் கள்ளக்குறிச்சி கூட்டுறவு சர்க்கரை ஆலை (KCSM) புகழ்பெற்றது. ஆலை மற்றும் அதன் தொடர்புடைய தொழில் முக்கிய வருமான ஆதாரமாக உள்ளது. இச்சர்க்கரை ஆலையானது பெப்ரவரி 12, 1967 ஆம் ஆண்டு நிறுவப்பட்டது. அதன் அசல்  அரைக்கும் திறன் 1000 TCD. பின்னர் இச்சர்க்கரை ஆலையை விரிவுபடுத்தப்பட்டு ஜூலை 1, 2009 அன்று அதன் அரைக்கும் திறன் 2500 TCD ஆக மாற்றம் செய்யப்பட்டது.

## கல்வி நிறுவனங்கள்
இக்கிராமத்தின் தெற்குப் பக்கத்தில் அரசு மேல்நிலைப் பள்ளியும், வடக்குப் பக்கத்தில் சர்க்கரை ஆலைக்குச் சொந்தமான கே. சி. எஸ். எம் மெட்ரிகுலேசன் உயர்நிலைப் பள்ளியும் உள்ளன.

# அரசு மேல்நிலைப் பள்ளி
# கே. சி. எஸ். எம் மெட்ரிக் மேல்நிலைப் பள்ளி 
# டான் பாஸ்கோ உயர்நிலைப் பள்ளி
# செயின்ட் மேரிஸ் உயர்நிலைப் பள்ளி
# ஊராட்சி ஒன்றிய ஆரம்பப் பள்ளி, பழைய மூங்கில்துறைப்பட்டு.
# ஊராட்சி ஒன்றிய ஆரம்பப் பள்ளி, பொருவலூர்.

## வங்கிகள்
# பேங்க் ஆப் பரோடா
# தென் ஆற்காடு கூட்டுறவு வங்கி(சர்க்கரை ஆலைக்கு சொந்தமான)
# பல்லவன் கிராம வங்கி

## ஏடிஎம்
# கரூர் வைஸ்யா வங்கி (கே. சி. எஸ். எம் முக்கிய வாயில் எதிரில்)
# பாங்க் ஆப் பரோடா - (கே. சி. எஸ். எம் முக்கிய வாயில் எதிரில்)
# டாடா இந்திகேஸ் - (பொரசப்பட்டு சாலை)
# இந்துஸ் இந்த் - (கே. சி. எஸ். எம் முக்கிய வாயில் எதிரில்)

## போக்குவரத்து
இக்கிராமத்தின் மிக அருகில் உள்ள ரயில் நிலையம் திருவண்ணாமலை ரயில் நிலையமாகும். இது 22 கி.மீ தொலைவில் உள்ளது, இவ்வூர் மாநில நெடுஞ்சாலை SH-6 இணைக்கும் திருவண்ணாமலை மற்றும் கள்ளகுறிச்சி சாலையில் உள்ளது. திருக்கோவிலூர், செங்கம் மற்றும் சாத்தனூர் அணை ஆகிய இடங்களை இணைக்கும் குறுகிய பாதைகள் உள்ளன.

## சுற்றுலா
* சாத்தனூர் அணை

## குறிப்புகள்

பகுப்பு:விழுப்புரம் மாவட்டத்திலுள்ள கிராமங்கள்
நாயுடுமங்கலம்

**நாயுடுமங்கலம்** (Naidumangalam) இந்தியா, தமிழ்நாடு, திருவண்ணாமலை மாவட்டம், திருவண்ணாமலை வட்டத்தில் உள்ள ஓர் நகராட்சி ஆகும். இந்த ஊரின் மக்கள் தொகை 8,400 மற்றும் கடல் மட்டத்தில் இருந்து உயரம் 134மீ உயரத்தில் உள்ளது.

நாயுடுமங்கலத்தில் ஒரு சிப்காட் கட்டப்படும் எனத் தமிழ்நாடு அரசு அறிவித்துள்ளது .
## போக்குவரத்து

### சாலைப் போக்குவரத்து
இந்த நகராட்சியானது தேசிய நெடுஞ்சாலை 234யில்  விழுப்புரம் மற்றும் மங்களூர்க்கிடையே அமைந்துள்ளது 

### இரயில் போக்குவரத்து
இந்த நகரத்திற்கு மிக அருகில் உள்ள ரயில் நிலையம் அகரம் சிப்பந்தி. இது வேலூர்-திருவண்ணாமலை ரயில் பாதைக்கு இடையே உள்ளது. திருவண்ணாமலைக்கு அருகே சுமார் 17 கி.மீ. தொலைவில் உள்ளது. இந்த ரயில் நிலையத்தை தெற்கு ரயில்வே இயக்குகிறது.  வடக்கே போளூருக்கு  அடுத்து  வேலூர் கண்டோன்மெண்ட் ரயில் நிலையம் முக்கிய ரயில் நிலையம்  ஆகும். மற்றும்  தெற்கே திருவண்ணாமலை இரயில் நிலையம் மிக அருகில் உள்ள பெரிய ரயில் நிலையம் ஆகும்.

## மேற்கோள்கள்

பகுப்பு:துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள்
பகுப்பு:திருவண்ணாமலை மாவட்டத்திலுள்ள ஊர்களும் நகரங்களும்
ஜோயிதா மண்டல்

**ஜோயிதா மண்டல்** (*Joyita Mondal*)  என்பவர் இந்தியாவில் உள்ள மேற்கு வங்காளத்தைச் சார்ந்த திருநங்கை ஆவார். இவர் இந்திய நாட்டிலேயே நீதிபதியாக நியமிக்கப்பட்டுள்ள முதல் திருநங்கை ஆவார். இவர் சமூக சேவகரும் ஆவார்.

## வாழ்க்கைக் குறிப்பு
ஜோயிதா மண்டல் மேற்கு வங்காளத்தில் கொல்கத்தா நகரில் பிறந்தவர். பின்னர் இவர் உத்தர தினஜ்பூர் மாவட்டத்தில் இஸ்லாம்பூரில் வாழ்ந்து வந்தார். அங்கு திருநங்கைகளை ஒன்று திரட்டி சங்கம் ஒன்றை உருவாக்கி அவர்களின் முன்னேற்றத்திற்காக சேவையாற்றி வந்தார். அதே நேரத்தில், இவர் அஞ்சல் வழியில் சட்டத்தில் தனது பட்டப்படிப்பை முடித்தார். தனது மாவட்டத்தில் முதல் முதலாக வாக்காளர் அடையாள அட்டையைப் பெற்ற ஒரு மூன்றாம் பாலினத்தவர் இவரேயாவார்.

## தினாஜ்பூர் புதிய விளக்கு
இவர் ஒன்று திரட்டிய சங்கத்திற்கு தினாஜ்பூர் புதிய விளக்கு என பெயரிட்டார். சங்கத்தின் மூலம் பல்வேறு சமூக பணிகளைச் செய்தார். பலரிடம் உதவி பெற்று திருநங்கைகளுக்கு பல்வேறு வித உதவிகளைச் செய்து வந்தார்.

## தொழில் வாழ்க்கை
2017 ஆம் ஆண்டு சூலை 8 ஆம் நாள், 29 வயது நிறைந்த மண்டல் இந்தியாவின் மேற்கு வங்காள மாநிலத்தில் மக்கள் நீதிமன்றத்தின் நீதிபதியான முதல் பெண் திருநங்கை ஆனார். இவர் உத்தர தினஜ்பூர் மாவட்டத்தில் இஸ்லாம்பூரில் உள்ள மக்கள் நீதிமன்றத்தில் தனது பணியைத் தொடங்கினார். சில வங்கிகளால் கடன் தொகை வசூல் செய்யப்பட்ட வழக்கொன்றை முதல் வழக்காகச் சந்தித்தார்.

## மேற்கோள்கள்

பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:திருநங்கை
பகுப்பு:மேற்கு வங்காள நபர்கள்